Document ID: 32007D0191

РЕШЕНИЕ НА КОМИСИЯТА
от 26 март 2007 година
за изменение на Решение 2006/594/ЕО относно индикативното разпределение по държави-членки на бюджетните кредити за задължения, поети във връзка с цел „Сближаване“, за периода 2007-2013 г. по отношение на България и Румъния
(нотифицирано под номер C(2007) 1290)
(2007/191/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1083/2006 на Съвета от 11 юли 2006 г. за определяне на общи разпоредби относно Европейския фонд за регионално развитие, Европейския социален фонд и Кохезионния фонд и за отмяна на Регламент (EO) № 1260/1999 (1), и по-специално член 18, параграф 2 от него,
като има предвид, че:
(1)
С Решение 2006/594/ЕО на Комисията (2) беше определено индикативното разпределение по държави-членки на бюджетните кредити за задължения, поети във връзка с цел „Сближаване“, за периода 2007-2013 г.
(2)
След присъединяването на България и Румъния към Европейския съюз следва да бъдат определени индикативните суми на бюджетните кредити за регионите на тези държави-членки, които ползват финансиране от структурните фондове по линия на цел „Сближаване“.
(3)
Решение 2006/594/ЕО следва да бъде съответно изменено.
(4)
От съображения за яснота и правна сигурност настоящото решение следва да се прилага, считано от датата на присъединяване на България и Румъния,
ПРИЕ НАСТОЯЩОТО РЕШЕНИЕ:
Член 1
Решение 2006/594/ЕО се изменя, както следва:
1)
Приложение I се заменя с приложение I към настоящото решение.
2)
Приложение III се заменя с приложение II към настоящото решение.
Член 2
Настоящото решение се прилага от 1 януари 2007 г.
Член 3
Адресати на настоящото решение са държавите-членки.
Съставено в Брюксел на 26 март 2007 година.

Labels: 2
18
15
19